'Operacija nada' pokazuje rezultate u newyorškom Harlemu
Harlem je u prvoj polovini dvadesetog stoljeća bio središte afričko-američke kulture, no u drugoj se polovici povezivao s kriminalom, d
U sklopu akcije pod nazivom Nada, odnosno otvoren je novi centar u njujorškoj četvrti Harlem. Njegov je cilj povezivanje manjina s uslugama privatnog sektora te osnaživanje ove zajednice u podređenom položaju. U izvješću Mone Ghuneim iz New Yorka doznajemo o najnovijem pothvatu te neprofitne savezne organizacije. Utemeljitelju Johnu Bryantu sviđa se što ovih dana čuje u Harlemu. Zvukovi bušilica i pneumatskih čekića u pozadini ceremonije otvaranja centra zvučali su mu kao glazba. "To što čujem nisu pucnjevi, niti problemi. To nisu djeca koja se smucaju po susjedstvu i uglovima ulica stvarajući probleme o kojima svakodnevno slušamo. To su ljudi koji rade – izgrađuju novi Harlem. To je divno" - kaže John Bryant. Harlem je u prvoj polovini dvadesetog stoljeća bio središte afričko-američke kulture, no u drugoj se polovici povezivao s kriminalom, drogama i siromaštvom. Danas, međutim, ovaj dio New Yorka doživljava gospodarski rast. Usprkos tome, kaže Bryant, mnogi stanovnici Harlema ne primaju ili ne traže dovoljno informacija o financijskim uslugama. Potaknut uličnim neredima 1992. godine u Los Angelesu, Bryant je osnovao s ciljem pomaganja ljudima u ekonomski nepovoljnom položaju. Angažirao je privatne banke, investitore, čak i lokalna vladina tijela u sakupljanju novca za svoj centar te pronalaženju konzultanata i volontera. Richard Neiman, koji je u gradskoj upravi nadležan za suradnju s bankovnim sektorom, kaže da se zbog nedovoljnog broja banaka i financijskih institucija u Harlemu njegovim žiteljima često obraćaju razne – ponekad vrlo nepouzdane – financijske ustanove, i to na prilično agresivan način: "Kada u nekoj gradskoj četvrti ne posluju podružnice tradicionalnih banaka, ljude počnu salijetati 'netradicionalni entiteti', posebice ako je riječ o čekovnoj isplati, o izdavanjuzajmova i hipotekarskim bankama. A oni često traže veće pristojbe i naplaćuju dodatne troškove." Bryant kaže da će centar biti mjesto gdje će ljudi poput ovih iz Harlema moći naučiti o financijskim uslugama, proučiti ekonomske opcije i osposobiti se za donošenje zdravih financijskih odluka. On ističe da bit nije u tome koliko novca netko ima, već kako s njim raspolaže. Arlen Gelbard iz institucije kaže da mnogi žitelji Harlema nemaju čak ni bankovni račun. Njegova kompanija, zajedno s financijskim divovima poput inovčano pomažu centru Harlem. Iako Gelbardova firma pruža svoje usluge na dobrovoljnoj osnovi, on u ulaganju u Harlem vidi dobru investiciju za financijske tvrtke: "S poslovnog gledišta, manje od 50 posto stanovnika Harlema ima račun u banci. Dugoročno gledano, svi će oni postati ne samo naši klijenti, već i od drugih banaka – , i tako dalje." Centar također organizira razne seminare i nastavu, pristup kompjuterima i Internetu, te povezivanje s poslodavcima. Osnivač John Bryant kaže da je obrazovanje ključ eliminacije siromaštva: "Centar je utjelovljenje sna u kojem se ovim načinom pomoći ljude odvlači iz siromaštva." Iako ispunjenje tog sna nije lak zadatak, Bryant kaže da je ostvarenje financijske samostalnosti pravo svakog čovjeka.